Macron vrea să pună franceza pe primul loc în UE. Cererile în limba engleză vor fi ignorate.
Engleza ar putea fi înlocuită cu franceza ca limbă de lucru a UE. Franța va prelua, în 2022, președinția rotativă a Uniunii Europene. Documentele oficiale ar urma să fie comunicate în franceză.
Cel mai anglofon dintre preşedinţii Franţei, Emmanuel Macron, are planuri mari pentru limba franceză. Să pună limba lui Moliere pe locul întâi în instituţiile europene. S-ar putea întâmpla anul viitor, când Franța va prelua, pentru șase luni, președinția rotativă a Uniunii Europene.Toate ședințele-cheie vor avea loc în limba franceză, scrie Politico. Inclusiv întâlnirile pregătitoare. Dacă o scrisoare ajunge de la Comisia Europeană în limba engleză, aceasta va rămâne fără răspuns. "En francais, s’il vous plait", se va auzi din ce în ce mai des.Tot despre Franţa şi Macron. După palma de ieri, preşedintele vrea să dea impresia că nu e afectat: un incident izolat, a comentat el. Între timp, Poliţia a găsit acasă la unul dintre suspecţi cartea lui Hitler "Mein Kampf" şi mai multe arme.